Cu vaporasele pe Bega, de la Timisoara pana in Serbia, trecand vama pe apa. Seful de la Ape: ‘Pana atunci vor circula in sistem de balta’

TIMISOARA. A fost deschis un nou proiect ce contribuie la devenirea navigabila a Canalului Bega, de la Timisoara si pana in Serbia. Timisorenii si nu numai, vor putea calatori cu ambarcatiunile, pe apa, pana in tara vecina.

CITESTE SI: Cand oamenii fac minuni. Zeci de tineri voluntari au reparat casa unei batrane ce traia intr-o rulota. Inca o poveste emotionanta Acasa in Banat, ce nu lasa sa piara patrimoniul valoros al acestor locuri

Proiectul are o valoare totala de 13,8 milioae de euro, din care contributia UE este de 11,7 milioane de euro, cea a Administratiei Bazinale de Apa Banat – 6,9 milioane de euro, cea a Consiliului Judetean Timis – peste 125.000 de euro, iar cea a partenerilor sarbi – peste 6,6 milioane de euro.

In cadrul acestui proiect sunt multe de facut, atat de catre partea sarba, cat si de catre cea romana.

CITESTE SI: Situatia neasteptata de pe piata imobiliara din Timisoara. ‘Nu se intampla asa ceva nici in Bucuresti’

„Pe langa reparatia hidrotehnica vom avea si posibilitatea dezvoltarii turistice. Partenerii din Serbia vor continua pista de biciclete (43 kilometri) si se va realiza punctul de trecere a frontierei intre cele doua tari„, a declarat Calin Dobra, presedintele Consiliului Judetean Timis.

Directorul Administratiei Bazinale de Apa Banat, Titu Bojin, spune ca in cadrul proiectului, in partea romana lucrarile se vor concentra la Sanmihaiu Roman, acolo unde exista un nod hidrotehnic.

„In prima etapa am facut pista de biciclete pana la granita cu Serbia, pe 37 de kilometri, si am reusit sa scoatem din apa stavilarul de la nodul hidrotehnic, iar acum, in etapa a doua, trebuie refacut. Primaria Timisoara a facut un proiect, sarind peste etapele premergatoare proiectului, si ma refer la achizitionarea de vaporase. Nu e rau ca s-au cumparat vaporasele, dar probabil ca vor circula in continuare in sistem de balta in urma interventiilor facute la nivel national si cu sprijinul nostru de la Apele Banat si al Consiliului Judetean Timis. Asadar, in cadrul proiectului vom reface stavilarul si manevrele pentru ca vaporasele sa poata circula, vom reamenaja cantonul, iar insula de dinainte de baraj va fi amenajata in scop turistic. Speram ca, la final, pista, insula si barajul sa poata trece in administrarea Agentiei judetene de turism„, a declarat Titu Bojin.

Tot in cadrul proiectului, Administratia Bazinala de Apa Banat va cumpara si o draga pentru intretinerea Canalului Bega.

Vecinii sarbi trebuie sa faca, in partea lor, o continuare de 43 de km de pista pentru biciclete, respectiv reconstructia instalatiilor in complexele hidrotehnice Srpski Itebej si Klek din Vojvodina si construirea unui doc plutitor in orasul Zrenjanin.

Licitatia pentru proiectarea si executia acestui proiect va incepe in luna martie si daca nu sunt probleme, lucrarile vor demara in primavara anului viitor.

***

Va reamintim, un alt proiect mare, de decolmatare a canalului Bega s-a desfasurat intre 2008 si 2010 pe toata lungimea, pana la granita cu Serbia. Valoarea totala a investitiei a fost de 17 milioane de euro, banii provenind dintr-un imprumut total de 61 de milioane de euro, pe care Romania l-a incheiat in ianuarie 2007 cu Banca Europeana pentru Reconstructie si Dezvoltare (BERD), destinat finantarii proiectului privind apararea impotriva inundatiilor din zona de sud-vest a tarii.

Reprezentantii Apelor Banat au atras insa atentia in mai multe randuri, de-a lungul timpului, ca exista riscul ca namolul sa se intoarca in canal pentru ca nu au fost executate mai intai lucrari hidrotehnice de reabilitare si modernizare la nodul de la Sanmihai.

In plus, in timpul scurs de la incheierea operatiunii de dragare a canalului, in 2010, au mai intervenit alte lucrari. Este vorba de proiectul Primariei Timisoara – Reabilitarea Infrastructurii Malurilor Canalului Bega, in cadrul caruia au fost reamenajate malurile canalului, s-au construit piste de biciclete si statii de vaporase, proiect incheiat in 2015.

Va reamintim, canalul Bega a fost amenajat in urma cu aproape 250 de ani, iar partea navigabila dintre Timisoara si Klek, Serbia, are o lungime de 114,5 km.



44,5 km se afla pe teritoriul judetului Timis. Navigatia pe acest canal a fost inchisa in anul 1958.